Ghid de utilizare VAIO Seria SVZ1311

Referinţă

# Manipularea discurilor
<Modele prevăzute cu unitate de disc optică>

Citiţi următoarele pentru a proteja datele stocate pe discuri şi pentru a îngriji în mod corespunzător discurile.

- Asiguraţi-vă că ţineţi discul de margini şi de orificiul central, fără să atingeţi suprafaţa de înregistrare (suprafaţa de redare), după cum se arată mai jos.
  Amprentele digitale şi praful de pe suprafaţa unui disc pot duce la erori de citire sau de scriere. Asiguraţi-vă că menţineţi discul curat.

- Sony nu îşi asumă nicio răspundere pentru problemele sau deteriorările discurilor apărute din cauza etichetelor lipite pe discuri. Consultaţi cu atenţie manualul primit cu software-ul de etichetare sau cu hârtia pentru etichete şi utilizaţi etichetele pe propria răspundere.

### Pentru a îngriji discurile în mod adecvat

- Pentru curăţarea normală, ţineţi discul de margini şi folosiţi o cârpă moale pentru a şterge suprafaţa dinspre centru spre exterior, aşa cum se arată mai jos.

- Dacă discul este foarte murdar, umeziţi o cârpă moale cu apă, stoarceţi-o bine şi folosiţi-o pentru a şterge suprafaţa discului. Ştergeţi umezeala rămasă cu o cârpă moale şi uscată.

- Nu utilizaţi solvenţi precum benzină, diluant, soluţii de curăţat disponibile în comerţ sau spray antistatic ce pot cauza deteriorarea discului.