Ghid de utilizare VAIO Seria SVZ1311

Activitate

# Criptarea datelor cu TPM (Infineon TPM Professional Package)
<Modele prevăzute cu chip de securitate TPM>

Puteţi cripta şi restaura datele utilizând caracteristica Trusted Platform Module (TPM) din Infineon TPM Professional Package.
Înainte de a utiliza Infineon TPM Professional Package, urmaţi aceşti paşi pentru a configura setările.

1. Porniţi computerul VAIO şi apăsaţi în mod repetat tasta F2 până când dispare sigla VAIO.

Apare ecranul de configurare BIOS. Dacă ecranul nu apare, reporniţi computerul şi încercaţi din nou.

1. Apăsaţi pe tasta sau pentru a selecta fila Security şi pentru a modifica setarea Change TPM State la Enable.

1. Apăsaţi tasta sau pentru a selecta Exit, selectaţi Exit Setup şi apoi apăsaţi tasta Enter.

1. După repornirea computerului VAIO, selectaţi Executare în fereastra de confirmare.

1. Conectaţi-vă la computerul VAIO ca utilizator cu drepturi administrative şi faceţi clic dublu pe programul de instalare din folderul C:\Infineon\setup.exe.

Începe instalarea Infineon TPM Professional Package.
După terminarea instalării, faceţi clic pe (Start), Toate programele, Infineon Security Platform Solution şi Help pentru a deschide fişierul de ajutor, apoi configuraţi setările după caz.
Pentru a cripta datele cu Infineon TPM Professional Package după setări, consultaţi Note cu privire la criptarea datelor (Infineon TPM Professional Package). [Detalii]
Notă

- Asiguraţi-vă că aţi iniţializat TPM cu Infineon TPM Professional Package atunci când utilizaţi simultan BitLocker şi Infineon TPM Professional Package.

- Notaţi-vă parola, pentru a nu o uita atunci iniţializaţi TPM şi nu o faceţi cunoscută altor utilizatori.
  Dacă aţi uitat parola, nu mai puteţi restaura datele criptate cu TPM.

- Efectuaţi copia de rezervă a fişierelor (arhiva copiei de rezervă automate, simbolul de recuperare în caz de urgenţă, simbolul de resetare a parolei, fişierul secret de resetare a parolei etc.) create la iniţializarea TPM. Nu faceţi cunoscute fişierele copiei de rezervă altor utilizatori.
  Dacă pierdeţi fişierele, nu veţi mai putea utiliza funcţiile, cum ar fi restaurarea setărilor TPM sau resetarea parolei.

- Dacă efectuaţi iniţializarea utilizatorului, asiguraţi-vă că setaţi un folder pentru copierea de rezervă automată după finalizarea expertului de iniţializare a utilizatorului şi faceţi clic pentru a bifa caseta de selectare Run automatic backup now pentru a actualiza fişierele copiei de rezervă.
  Dacă nu respectaţi instrucţiunile de mai sus, este posibil să nu reuşiţi restaurarea datelor utilizând fişierul copiei de rezervă.

- Nu este creat un fişier al copiei de rezervă (parolă de recuperare) pentru BitLocker în Infineon TPM Professional Package.