Ghid de utilizare VAIO Seria SVZ1311

Concept

# Despre tipurile de copiere de rezervă

Puteţi utiliza caracteristica Copiere de rezervă şi restaurare din Windows pentru a face copii de rezervă ale datelor importante.
Există mai multe tipuri de copiere de rezervă care să vă satisfacă nevoile, după cum sunt descrise mai jos.

### Copierea de rezervă a fişierelor

Puteţi selecta şi efectua copii de rezervă folderelor şi fişierelor stocate pe computerul VAIO pe un DVD sau un hard disk extern. Pentru detalii despre copierea de rezervă a datelor, consultaţi Ajutor şi Asistenţă Windows.

### Copierea de rezervă a imaginilor sistemului

Puteţi crea o copie de rezervă a întregului sistem al computerului dumneavoastră VAIO. Dacă dispozitivul de stocare încorporat sau computerul nu mai funcţionează, puteţi utiliza imaginea sistemului pentru a restaura computerul la starea din momentul efectuării copiei de rezervă.
Pentru a crea o imagine de sistem, aveţi nevoie de un hard disk opţional formatat în formatul NTFS. De asemenea, puteţi efectua o copie de rezervă a imaginii sistemului pe discuri optice, precum Blu-ray Disc sau DVD-uri.
Pentru detalii despre crearea unei imagini a sistemului, consultaţi Ajutor şi Asistenţă Windows.

### Punct de restaurare

După instalarea unui software nou sau după modificarea setărilor Windows, computerul VAIO poate experimenta unele probleme (cum ar fi o reacţie mai lentă, imposibilitatea de a lansa aplicaţii software etc.).
Puteţi crea un punct de restaurare înainte de o astfel de instalare sau de modificare a setărilor, pentru a restaura sistemul la un punct anterior în cazul în care are probleme. Pentru detalii despre punctul de restaurare, consultaţi Crearea unui punct de restaurare. [Detalii]
Notă

- Noi nu vom restaura şi nici nu vom oferi despăgubiri pentru date pierdute sau deteriorate, în nicio circumstanţă, inclusiv defectarea computerului VAIO.

- Creaţi suporturi de recuperare la scurt timp după achiziţionarea computerului VAIO. În cazul în care nu puteţi realiza o copie de rezervă a datelor cu caracteristica Windows din cauza funcţionării defectuoase a computerului, puteţi utiliza instrumentul de copiere de rezervă inclus pe suporturile de recuperare pentru a face copii de rezervă datelor.
  Pentru informaţii despre crearea suporturilor de recuperare, consultaţi Crearea suporturilor de recuperare. [Detalii]

Sugestie

- În cazul în care computerul dumneavoastră VAIO nu este echipat cu unitate de disc, trebuie să conectaţi un dispozitiv extern, cum ar fi un hard disk extern sau o unitate DVD, la computer înainte de copierea de rezervă sau trebuie să redimensionaţi partiţia unităţii C: şi să creaţi o partiţie nouă înainte de copierea de rezervă. [Detalii]

Subiect asociat
Despre copierea de rezervă
Copierea de rezervă a datelor atunci când nu puteţi porni Windows
Restaurarea datelor cu Instrumentul VAIO de restaurare a datelor
Crearea unui punct de restaurare
Restaurarea fişierelor de sistem utilizând punctul de restaurare, atunci când nu puteţi porni Windows