Ghid de utilizare VAIO Seria SVZ1311

Activitate

# Utilizarea modului Repaus

În modul Repaus, toate dispozitivele nenecesare ale computerului VAIO sunt oprite, însă unele dispozitive rămân pornite pentru a menţine starea computerului, inclusiv datele la care lucraţi. Modul Repaus este util , de exemplu, atunci când faceţi o pauză scurtă.
Cu setările implicite ale modului Repaus, se activează funcţia Rapid Wake şi starea computerului este salvată pe dispozitivul de stocare încorporat.

## Pentru a activa modul Repaus

1. Faceţi clic pe (Start), (săgeata) din dreptul butonului Închidere şi pe Repaus.

Indicatorul luminos de alimentare se stinge atunci când computerul VAIO intră în modul Repaus.
Sugestie

- În mod implicit, computerul dumneavoastră VAIO intră automat în modul Repaus după circa 30 de minute de inactivitate, în timp ce este conectat la o priză CA.

- Computerul VAIO este trecut în modul Repaus şi prin operaţiile de mai jos.

- Apăsaţi butonul (Alimentare) (cu setarea implicită).
  Reţineţi că, dacă apăsaţi şi ţineţi apăsat butonul (Alimentare) timp de cel puţin patru secunde, computerul VAIO se va opri automat. Aceasta acţiune ca şterge toate datele nesalvate.

- Închideţi capacul ecranului LCD şi nu utilizaţi computerul timp de câteva secunde.

## Pentru a reveni la modul Normal

1. Apăsaţi butonul (Alimentare).

Notă

- În mod implicit, computerul dumneavoastră VAIO intră automat în modul Hibernare în momentul în care acumulatorul este pe punctul de a se descărca. Totuşi, în funcţie de aplicaţiile software aflate în execuţie în momentul respectiv şi de dispozitivele conectate, este posibil ca Windows să nu permită suspendarea activităţilor, aceasta ducând la eşuarea intrării în modul Hibernare. Dacă se întâmplă acest lucru şi acumulatorul se descarcă în totalitate, computerul se va opri, iar datele nesalvate se vor pierde.
  În timp ce computerul este alimentat de acumulator, salvaţi datele în mod frecvent.

- Înainte de a muta computerul VAIO, asiguraţi-vă că indicatorul luminos de alimentare este stins, pentru a evita supunerea hard disk-ului aflat în funcţiune la şocuri sau vibraţii.

Sugestie

- Reţineţi că, dacă apăsaţi şi ţineţi apăsat butonul (Alimentare) timp de cel puţin patru secunde, computerul VAIO se va opri automat. Aceasta acţiune ca şterge toate datele nesalvate.

- Puteţi trece computerul VAIO din modul Repaus în modul Normal deschizând capacul ecranului LCD. Pentru a modifica acţiunea la deschiderea capacului, modificaţi setările în Setări acţiuni pentru capac (Lid Action Settings) din Gestionare energie în VAIO Control Center.

Subiect asociat
Note cu privire la utilizarea surselor de alimentare
Note cu privire la modul Repaus
Prelungirea vieţii acumulatorului
Schimbarea setărilor Rapid Wake (mod Repaus)