Ghid de utilizare VAIO Seria SVZ1311

Activitate

# Conectarea/deconectarea unei staţii de andocare

Puteţi conecta o staţie de andocare (furnizată sau opţională) la computerul VAIO.

## Pentru a conecta staţia de andocare

1. Ataşaţi staţia de andocare la suportul vertical.

Ataşaţi staţia de andocare ca în ilustraţia de mai jos, din stânga.
Nu ataşaţi staţia de andocare răsturnată.
Sugestie

- Dacă utilizaţi staţia de andocare fără suportul vertical, puneţi staţia de andocare jos cu sigla VAIO în sus, ca în ilustraţia de mai jos.

1. Conectaţi staţia de andocare la o sursă de alimentare CA.

Conectaţi un capăt al cablului de alimentare (1) la adaptorul CA (2) şi celălalt capăt la o priză CA.
Conectaţi cablul de la adaptorul CA la portul de intrare CC (3) de la staţia de andocare (4).

1. Conectaţi conectorul staţiei de andocare la staţia de andocare/portul USB şi la portul de intrare CC de pe computerul VAIO.

Notă

- Utilizaţi adaptorul CA furnizat împreună cu staţia de andocare. Dacă utilizaţi adaptorul CA furnizat împreună cu computerul VAIO, puteţi pierde toate datele nesalvate.

- După conectarea staţiei de andocare la computerul VAIO, lăsaţi-le neutilizate timp de aproximativ zece secunde.

## Pentru a deconecta staţia de andocare

1. Închideţi anumite aplicaţii software, cum ar fi utilizarea acceleratorului grafic şi accesarea unităţii de disc optice sau portul USB al staţiei de andocare.

1. Apăsaţi pe butonul UNDOCK (1) şi aşteptaţi până când se stinge indicatorul luminos IN USE (2).

Sugestie

- Alternativ, puteţi face clic pe (Start), (săgeată) lângă butonul Închidere şi Detaşare pentru a deconecta staţia de andocare de la computerul VAIO.

- Dacă apăsaţi pe butonul UNDOCK în timp ce computerul VAIO este într-un mod de economisire a energiei, computerul revine la modul Normal.
  După revenirea computerului la modul Normal, deconectaţi staţia de andocare de la computer. În caz contrar, computerul poate deveni instabil.

- Când computerul VAIO este oprit, asiguraţi-vă că indicatorul luminos IN USE este stins şi apoi decuplaţi conectorul staţiei de andocare de la computer fără a apăsa butonul UNDOCK.

1. Ţineţi de conectorul staţiei de andocare şi deconectaţi-l de la computerul VAIO.

Notă

- Nu deconectaţi staţia de andocare de la computerul VAIO cât timp indicatorul luminos IN USE este aprins.
  În cazul deconectării, se pot pierde datele nesalvate şi se poate defecta computerul. Asiguraţi-vă că indicatorul luminos IN USE este stins şi apoi deconectaţi staţia de andocare urmând paşii de mai sus.
  Dacă deconectaţi staţia de andocare când computerul este în modul Hibernate sau Repaus, asiguraţi-vă că indicatorul luminos IN USE este stins şi apoi deconectaţi staţia de andocare. Dacă aţi deconectat staţia de andocare cu indicatorul luminos IN USE aprins, opriţi computerul.

- Nu deconectaţi staţia de andocare de la computerul VAIO când utilizaţi dispozitive încorporate sau conectate la staţia de andocare sau dacă acumulatorul este aproape descărcat.
  În cazul deconectării, se pot pierde datele nesalvate şi se poate defecta computerul.

- Închideţi anumite aplicaţii software, cum ar fi software-ul unui joc, un software de redare video şi browsere Web înainte de a deconecta staţia de andocare de la computerul VAIO.

- Asiguraţi-vă că deconectaţi staţia de andocare de la computerul VAIO utilizând primul cont de utilizator prin care v-aţi conectat la computer în sesiunea curentă. În cazul în care comutaţi la alt cont de utilizator folosind caracteristica Comutare rapidă utilizator şi staţia de andocare este deconectată, computerul se poate defecta.
  Consultaţi Ajutor şi Asistenţă Windows pentru informaţii despre modul de comutare a utilizatorilor folosind caracteristica Comutare rapidă utilizator.

- Dacă nu puteţi deconecta în mod adecvat staţia de andocare de la computerul VAIO, consultaţi subiectul în Depanare. [Detalii]

Subiect asociat
Piese şi controale pe staţia de andocare