Ghid de utilizare VAIO Seria SVZ1311

Referinţă

# Utilizarea dispozitivului Touch Pad

Glisând cu degetul pe touch pad, puteţi muta indicatorul pe ecranul computerului.
Cu indicatorul plasat pe elementul sau obiectul dorit, apăsaţi pe zona butonului din stânga sau din dreapta pentru a executa diverse comenzi sau pentru a afişa meniuri.

1. Zonă activă

1. Zonă buton stânga

1. Zonă buton dreapta

1. Zonă defilare verticală

Sugestie

- Forma suportului tactil variază în funcţie de modelul achiziţionat.

### Pentru a face clic

Glisaţi degetul pe zona activă pentru a muta cursorul şi apăsaţi o dată pe zona butonului din stânga având cursorul pe elementul sau obiectul dorit.

### Pentru a face dublu clic

Glisaţi degetul pe zona activă pentru a muta cursorul şi apăsaţi rapid, de două ori, pe zona butonului din stânga având cursorul pe elementul sau obiectul dorit.

### Pentru a face clic dreapta

Glisaţi degetul pe zona activă pentru a muta cursorul şi apăsaţi o dată pe zona butonului din dreapta având cursorul pe elementul sau obiectul dorit.
În funcţie de locaţia indicatorului, puteţi afişa diverse meniuri de comenzi rapide.

### Pentru a glisa

Glisaţi degetul pe zona activă pentru a muta cursorul şi apăsaţi pe zona butonului din stânga având cursorul pe elementul sau obiectul dorit. În timp ce ţineţi apăsată zona butonului din stânga, glisaţi degetul pe zona activă.

### Pentru a glisa şi a fixa

Glisaţi o pictogramă, precum un fişier, într-un folder, într-o fereastră sau pe pictograma unui software şi eliberaţi zona butonului din stânga.
În mod alternativ, apăsaţi de două ori, rapid, pe pictogramă şi, la a doua apăsare, glisaţi cu degetul în locaţia dorită şi ridicaţi degetul de pe zona activă.

### Pentru a defila pe verticală

Glisaţi două degete în sus şi în jos pe zona activă pentru a defila pe verticală în fereastra activă.
Alternativ, glisaţi un deget pe zona de defilare pe verticală.

### Pentru a defila pe orizontală

Glisaţi două degete dintr-o parte în alta pe zona activă pentru a defila pe orizontală în fereastra activă.

### Pentru deplasare înapoi sau înainte fără a mişca indicatorul

Pe software-ul care acceptă funcţia înapoi/înainte, de exemplu un browser Web, aşezaţi trei degete pe zona activă şi glisaţi-le dintr-o parte în alta pentru a efectua operaţia de deplasare înapoi/înainte fără a mişca indicatorul.
Loviţi cu degetele spre stânga pentru a da pagina înapoi şi loviţi spre dreapta pentru a da pagina înainte.
Notă

- Este posibil ca funcţia de defilare şi funcţia înainte/înapoi să nu funcţioneze, în funcţie de software-ul utilizat sau de setările touch pad.

Sugestie

- Consultaţi fişierul de ajutor al dispozitivului touch pad pentru informaţii detaliate despre utilizarea dispozitivului touch pad.

Subiect asociat
Activarea/dezactivarea dispozitivului Touch Pad
Dezactivarea funcţiei de lovire a dispozitivului touch pad