Ghid de utilizare VAIO Seria SVZ1311

Activitate

# Crearea suporturilor de recuperare

Urmaţi instrucţiunile de mai jos pentru a crea suporturi de recuperare.

## Pentru a crea suporturi de recuperare

Sugestie

- Puteţi utiliza discuri optice şi o unitate flash USB ca suport de recuperare. Totuşi, se recomandă să utilizaţi suporturi DVD-R sau BD-R, deoarece puteţi şterge accidental datele de pe unitatea flash USB.
  Tipurile de suporturi acceptate de computerul dumneavoastră VAIO variază în funcţie de modelul achiziţionat.

- Tipurile de suporturi pe care le puteţi folosi ca suporturi de recuperare DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  Tipurile de suporturi acceptate de computerul dumneavoastră VAIO, numărul de discuri necesare şi capacitatea unităţii flash USB necesară vor fi afişate în timpul procesului de creare a suporturilor de recuperare.

1. Conectaţi computerul VAIO la Internet, descărcaţi şi instalaţi cele mai recente actualizări utilizând VAIO Update.

1. Dacă creaţi medii de stocare pentru recuperarea datelor (discuri optice) pe un model fără unitate de disc optică încorporată, conectaţi o unitate de disc optică externă (nu este furnizată) la computerul VAIO. [Detalii]

Dacă o unitate de disc optică externă este furnizată împreună cu adaptorul CA, conectaţi adaptorul CA la o sursă de alimentare.

1. Faceţi clic pe (Start), Toate programele şi pe VAIO Care.

Dacă apare fereastra Control cont utilizator, faceţi clic pe Da.
Sugestie

- Dacă în momentul de faţă sunteţi conectat prin Log on la computer ca utilizator standard, este posibil să vi se solicite să introduceţi un nume şi o parolă de administrator.

1. Faceţi clic pe Instrumente complexe (Advanced Tools), Restaurare şi recuperare (Restore and recovery) şi pe Creare Medii de stocare pentru recuperarea datelor (Create Recovery Media).

1. Citiţi cu atenţie instrucţiunile pe ecran şi apoi faceţi clic pe Următorul (Next).

1. Urmaţi instrucţiunile de pe ecran.

Notă

- Este posibil să dureze ceva timp pentru a afişa starea curentă a procedurii.

- Nu scoateţi şi nu deconectaţi suportul în timp ce creaţi suporturi de recuperare, deoarece aceasta poate duce la eşuarea procesului.

- Păstraţi suporturile de recuperare într-un loc sigur.

## Note privind crearea suporturilor de recuperare

- Suporturile de recuperare sunt specifice computerului VAIO pe care au fost create.

- Creaţi suporturi de recuperare imediat după ce computerul VAIO este pregătit pentru a fi utilizat. În următoarele situaţii este posibil să nu puteţi recupera computerul din zona de recuperare şi să fie necesare suporturile de recuperare:

- Aţi modificat zona de recuperare cu software proiectat pentru modificarea datelor.

- Aţi instalat un sistem de operare diferit de cel preinstalat pe computer.

- Aţi formatat dispozitivul de stocare încorporat fără a utiliza Ajutor VAIO Care (VAIO Care Rescue).

- Nu atingeţi şi nu murdăriţi suprafaţa discurilor. Amprentele digitale sau praful de pe suprafaţă pot duce la erori de citire/scriere.

- În funcţie de modelul achiziţionat, este posibil să nu puteţi crea suporturi de recuperare utilizând discuri optice, cu excepţia DVD-R, din cauza spaţiului insuficient pe disc.

- Consultaţi mai întâi fişierul ajutor inclus în VAIO Care, atunci când utilizaţi o unitate flash USB ca suport de recuperare.

Subiect asociat
Despre recuperare
Recuperarea din zona de recuperare
Recuperarea de pe suporturile de recuperare
Note cu privire la recuperare