Ghid de utilizare VAIO Seria SVZ1311

Întrebări frecvente

#### Ce ar trebui să fac dacă indicatorul luminos de alimentare se aprinde de culoare verde atunci când apăs pe butonul de alimentare, însă ecranul rămâne gol?

- Asiguraţi-vă că luminozitatea şi contrastul sunt reglate corect.

- Este posibil ca un afişaj extern să fie selectat drept ieşire video.
  Apăsaţi tastele Fn+F7 de mai multe ori pentru a selecta ieşirea video dorită şi apoi apăsaţi tasta Enter.

- Dacă utilizaţi un afişaj extern, asiguraţi-vă că aceasta este conectat la priză CA şi că este pornit. Asiguraţi-vă că luminozitatea şi contrastul sunt reglate corect.
  Consultaţi manualul primit împreună cu monitorul pentru informaţii despre modificarea setărilor.

- Apăsaţi de mai multe ori tastele Alt+F4 pentru a închide fereastra aplicaţiei.
  Este posibil să se fi produs o eroare de aplicaţie.

- Dacă, după ce aşteptaţi câteva momente, ecranul computerului rămâne gol, reporniţi computerul VAIO urmând procedurile de mai jos, în ordine. Reţineţi că efectuarea acestor proceduri poate face ca datele de lucru să se deterioreze.

- Deconectaţi toate dispozitivele periferice, precum o imprimantă sau un dispozitiv USB, şi computerul VAIO de la reţea, dacă este cazul.

- Menţineţi apăsat butonul (Alimentare) cel puţin patru secunde şi asiguraţi-vă că indicatorul luminos de alimentare este stins. Apoi, porniţi din nou computerul VAIO.

- Dacă problema persistă, menţineţi apăsat butonul (Alimentare) cel puţin patru secunde şi asiguraţi-vă că indicatorul luminos de alimentare este stins. Deconectaţi toate cablurile conectate la computerul VAIO, precum adaptorul CA, scoateţi acumulatorul şi aşteptaţi aproximativ cinci minute. Apoi, conectaţi la loc toate cablurile, dispozitivele periferice şi acumulatorul şi porniţi din nou computerul.

- În cazul în care mutaţi computerul VAIO direct dintr-un loc rece într-unul cald, în interiorul computerul poate apărea condensul.
  Într-un astfel de caz, aşteptaţi cel puţin o oră înainte de a porni computerul.
  Nu utilizaţi computerul într-un loc cu umiditate ridicată (umiditate relativă de peste 80 %), deoarece poate cauza defectarea computerului.